EkBass/fiwiki-20250220-pages-articles huggingface dataset:
Kalevi Suoniemi

Kalevi Ensio Suoniemi (14. heinäkuuta 1931 TampereSiukonen, Markku: "Urheilukunniamme puolustajat - Suomen olympiaedustajat 1906–2000", sivu 321. 2001 – 17. kesäkuuta 2010 Tampere) oli suomalainen telinevoimistelija ja olympiamitalisti sekä nostolava-autoja valmistavan Bronto Skyliftin perustaja. == Urheilu-ura == Suoniemi voitti olympiapronssia Melbournen kesäkisoissa 1956 telinevoimistelun joukkuekilpailussa. Vuonna 1953 Suoniemi voitti pohjoismaiden mestaruuden joukkuekilpailussa ja vuonna 1957 Pariisissa henkilökohtaisen EM-pronssin renkailla. Suoniemi oli ennen kaikkea tasaisen varma moniottelija. Hän voitti moniottelun Suomen mestaruuden viidesti vuosina 1953, 1954, 1956, 1957 ja 1959 saaden näin omakseen vuodesta 1929 kiertäneen kiertopalkinnon, Jussi Mäntysen veistoksen Kihlaus.Suoniemi, Kalevi ja Vesterbacka, Marko: "Nikru - Telinetaiturin muistelmat", 2007 (otteita teoksesta osoitteessa http://www.vesterbacka.net/pdf/NIKRU_telinetaiturin_muistelmat_%28otteita%29.pdf) == Urheilu-uran jälkeen == Suoniemi siirtyi urheilu- ja valmentajauransa jälkeen sähköasentajan töistä yrittäjäksi. Hän perusti vuonna 1968 yhdessä Aaro Laitisen kanssa Erikois-Teline Oy:n ja ryhtyi tekemään urakointia henkilönostinten avulla. Vuonna 1972 Suoniemi perusti yhdessä Laitisen kanssa Telinekeskus Oy:n, joka alkoi valmistaa Bronto-nimisiä henkilönostimia. Yhtiö on nykyään Bronto Skylift Oy Ab -nimisenä yksi maailman suurimmista isojen nostolava-ajoneuvojen ja palo- ja pelastusnostimien valmistajista.Suoniemi, Kalevi ja Vesterbacka, Marko: "Nikru - Telinetaiturin muistelmat", 2007 Tampereen kaupunginvaltuutettuna Suoniemi oli vuodet 1960–1972 ja 2000–2004.Tampere.fi pdf-tiedosto Syksyn 2008 kuntavaaleissa Suoniemi oli perussuomalaisten ehdokkaana ja nousi 1. varavaltuutetuksi. Kansanedustajaehdokkaana hän oli vuosien 1962 ja 1966 vaaleissa SKDL:n listoilla. ==Lähteet== ==Aiheesta muualla== * Suoniemen muistokirjoitus Helsingin Sanomissa (Tilaajille) Luokka:Suomalaiset olympiamitalistit Luokka:Tampereen kaupunginvaltuutetut Luokka:Perussuomalaiset poliitikot Luokka:SKDL:ssä vaikuttaneet henkilöt Luokka:Suomalaiset telinevoimistelijat Luokka:Suomalaiset yrittäjät Luokka:Vuonna 1931 syntyneet Luokka:Vuonna 2010 kuolleet
Martti Mansikka

Martti Mansikka (29. lokakuuta 1933 Antrea – 24. helmikuuta 2024) oli suomalainen voimistelija ja olympiamitalisti. Hän voitti olympiapronssia Melbournen kesäkisoissa 1956 voimistelun joukkuekilpailussa. Samojen kisojen henkilökohtaisessa 12-ottelussa hän sijoittui 20:nneksi sekä permannolla kymmenenneksi. MM-kilpailuissa Mansikka sijoittui joukkuekilpailussa neljänneksi vuonna 1958. Pohjoismaiden mestaruuden hän voitti joukkuekilpailussa vuonna 1957. Seuratasolla Mansikka edusti Tampereen Sisua ja Tampereen Kilpaveljiä. Hän voitti Suomen mestaruuden permannolla, hevosella ja hypyssä vuonna 1957. Mansikan poika Reijo Mansikka tunnetaan jääkiekon puuhamiehenä varsinkin Itä-Suomessa. Mansikka on haudattu Kalevankankaan hautausmaalle Tampereelle. ==Lähteet== * === Viitteet === Luokka:Suomalaiset olympiamitalistit Luokka:Suomalaiset telinevoimistelijat Luokka:Vuonna 1933 syntyneet Luokka:Vuonna 2024 kuolleet
Olavi Leimuvirta

Erkki Olavi Leimuvirta (s. 26. marraskuuta 1935 Helsinki) on suomalainen telinevoimistelija ja olympiamitalisti. Hän voitti olympiapronssia Melbournen kesäkisoissa 1956 voimistelun joukkuekilpailussa. Joukkuekilpailun kolmossijansa lisäksi Leimuvirta sijoittui Melbournen olympialaisissa 12-ottelussa 27:nneksi ja nojapuilla kahdeksanneksi. Rooman kesäolympialaisissa 1960 hän oli joukkuekilpailussa kuudes ja 12-ottelussa 33:s. EM-kilpailuissa hän sijoittui nojapuilla neljänneksi vuonna 1955. Pohjoismaiden mestaruuden hän voitti hevosella vuonna 1955 ja rekillä vuonna 1957. Suomen mestaruuksia hän voitti eri telineillä yhteensä seitsemän vuosina 1953–1963. Kilpauransa jälkeen Leimuvirta on toiminut voimistelumaajoukkueen johto- ja valmennustehtävissä sekä kansainvälisenä arvostelutuomarina. == Lähteet == Luokka:Suomalaiset olympiamitalistit Luokka:Suomalaiset telinevoimistelijat Luokka:Vuonna 1935 syntyneet Luokka:Elävät henkilöt
Raimo Heinonen

Raimo Yrjö Heinonen (s. 29. toukokuuta 1935 Turku) on suomalainen entinen voimistelija ja olympiamitalisti. Heinonen sai olympiapronssia Melbournen kesäkisoissa 1956 telinevoimistelun joukkuekilpailussa. Hän sijoittui 12-ottelussa 37:nneksi ja yksittäisistä telineistä parhaiten rekillä 18:nneksi. Olympiakisoihin Heinonen osallistui myös Roomassa 1960 ja Tokiossa 1964. Viidensissä EM-kisoissaan 1965 Heinonen saavutti hypyssä hopeaa. MM- kisoihin hän osallistui kahdesti. Oman urheilu-uransa jälkeen Heinonen on toiminut Suomen Voimisteluliiton päävalmentajana 1967–1969 ja urheilun järjestötehtävissä muun muassa Suomen Voimisteluliiton ja Suomen Voimistelusäätiön hallituksessa. Turun Urheiluliiton puheenjohtajana hän toimi 1978–2004. Hän sai ansioistaan SLU:n vuoden seurajohtajapalkinnon 2004. Heinoselle myönnettiin liikuntaneuvoksen arvonimi vuonna 2005. Raimo Heinosen poika Jari Heinonen voitti voimistelussa 23 Suomen mestaruutta 1980-luvulla. Jari Heinosen tyttäristä Marianne (myöh. Sjöroos) on ryhmäaerobicin maailmanmestari vuodelta 2004, Pauliina (myöh. Ojansivu) on saavuttanut näytösvoimistelussa PM-pronssia ja SM-kultaa sekä kilpaillut myös cheerleadingissa ja Johanna on myös kilpaillut aerobicissa. == Saavutuksia == === Olympiakisoissa === * Joukkuekilpailussa pronssia 1956, kuudes 1960 ja kahdeksas 1964 * 12-ottelussa 37:s 1956, 42:s 1960 ja 39:s 1964 * Rekillä 18:s 1956, 22:s 1960 ja 54:s 1964 * Hypyssä 41:s 1956, 68:s 1960 ja 19:s 1964 * Nojapuilla 21:s 1956, 23:s 1960 ja 52:s 1964 * Hevosella 30:s 1956, 46:s 1960 ja 36:s 1964 * Permannolla 46:s 1956, 71:s 1960 ja 42:s 1964 * Renkailla 45:s 1956 sekä 69:s 1960 ja 1964 === MM-kisoissa === * Joukkuekilpailussa neljäs 1958 ja seitsemäs 1962 * 12-ottelussa 15:s 1958 ja 40:s 1962 === EM-kisoissa === * Moniottelussa keskeytti 1955, 12:s 1957, 22:s 1961, 20:s 1963 ja 15:s 1965 * Hypyssä hopeaa 1965 * Hevosella seitsemäs 1961 * Nojapuilla seitsemäs 1963 === PM-kisoissa === * Joukkuekilpailussa kultaa 1957, 1959 ja 1961 * 6-ottelussa pronssia 1959 ja 1961 === SM-kisoissa === * Moniottelussa kultaa 1957, 1961, 1964 ja 1965 * Yksittäisillä telineillä yhteensä 7 kultaa == Lähteet == * * ===Viitteet=== == Aiheesta muualla == * Artikkeli Heinosesta SLU:n verkkolehdessä Luokka:Suomalaiset olympiamitalistit Luokka:Suomalaiset telinevoimistelijat Luokka:Vuonna 1935 syntyneet Luokka:Elävät henkilöt
Kielen kuvateoria

Kielen kuvateoria on kielifilosofinen teoria, jonka mukaan todellisuus ja kieli vastaavat ihanteellisessa tilanteessa toisiaan ja kieli muodostaa eräänlaisen todellisuuden peilikuvan. Teoriaa edusti muun muassa Ludwig Wittgensteinin teos Tractatus logico-philosophicus. Usein kielen kuvateoria liittyy ajatukseen universaalikielestä. Wittgenstein esittelee Tractatuksessa kielen kuvateorian, jonka mukaan oikein muodostetut lauseet ovat kuvia asiaintiloista. Esimerkiksi lause ”Kissa on pöydällä” kuvaa asiaintilaa, jossa kissaksi kutsuttu eläin on pöydällä. Filosofisia ongelmia syntyy Wittgensteinin mukaan silloin, kun kieltä käytetään väärin esimerkiksi yrittämällä kuvata sellaista, jota ei voi kuvata. Esimerkkinä tästä on maalauksen ja maailman vastaavuussuhde: maalaus voi esittää latoa, mutta maalaus ei voi esittää maalauksen ja ladon välistä esittämissuhdetta. "Missä esittämissuhde on?" kuuluisi wittgensteinilainen kysymys. Puhe sen puhumisesta, mistä ei voi puhua, herättää kysymyksiä monien omituiselta tai filosofiselta kuulostavien väitteiden luonteesta: ”Mikä on elämän tarkoitus?", ”Kuinka paha ihminen voi olla?", "Onko enemmän identtinen kuin epätosi vai maksalaatikko?". Wittgensteinin mukaan kielen kuvateoria ei voi sanoa tällaisista (kahdesta ensimmäisestä) lauseista mitään, koska ne viittaavat mystisiin tuntemuksiin ja transsendentteihin ideoihin. Viimeinen esimerkkilause on sen sijaan järjetön jo tavanomaisen kieliopin kannalta. Wittgensteinin mukaan filosofian tehtävänä on löytää kielelliset sekaannukset. Hän osoittaa, että mainitun kaltaiset kysymykset vievät ajatuksellisiin umpikujiin. Filosofinen erittely ei tuota tiedollisia väittämiä kuten luonnontieteet, vaan se on toimintaa, jonka tavoitteena on purkaa kielemme tuottamat mielettömyydet. Wittgenstein pitää esimerkiksi etiikasta ja estetiikasta puhumista mahdottomana. Tämä ei kuitenkaan tarkoita, etteivät etiikka ja estetiikka olisi elämässä oleellisia tekijöitä. Wittgenstein vain väittää, ettei niistä voi puhua sekaannuksista vapaalla kielellä. Lause ”Sinun pitäisi auttaa lähimmäistäsi” ei puhu maailmasta kuten "Kissa on pöydällä”. Kaikilla tosiasiaväitteillä on looginen rakenne (”Kissa on pöydällä” tai ”Kaloilla on kidukset”) ja ne ovat tosia tai epätosia vallitsevan asiaintilan perusteella. Lause ”Kissa on pöydällä” on tosi, jos kissa todellakin on pöydällä. Wittgenstein myös toteaa, että kieli voi vain kuvailla maailmaa, mutta se ei voi kuvata sitä miten se kuvaa maailmaa. Tätä kutsutaan semantiikan julkilausumattomuudeksi. == Lähteet == == Kirjallisuutta == * * == Aiheesta muualla == * Hanna, Patricia: The Picture Theory of Meaning Philosophy of Language: Logic, Language and Truth Luokka:Filosofiset teoriat Luokka:Kielifilosofia
Stuart Townsend

Stuart Townsend (s. 15. joulukuuta 1972 Dublin) on irlantilainen näyttelijä. Townsendin menestynein ja tunnetuin elokuva on Anne Ricen romaaniin perustuva Kadotettujen kuningatar (2002), jossa hän esittää vampyyri Lestatia. Muita hänen tunnettuja elokuviaan ovat esimerkiksi Ansassa (2002) ja Herrasmiesliiga (2003). Townsend oli ohjaaja Peter Jacksonin alkuperäinen valinta Aragornin näyttelijäksi Taru sormusten herrasta -elokuvatrilogiassa, vaikka hän oli roolihahmoonsa verrattuna huomattavan nuori ja studio suhtautui valintaan alusta alkaen epäillen. Lopulta kuvausten jo alettua lokakuussa 1999 Jackson päätyi itsekin pitämään roolitusta virheenä, ja Townsend erotettiin kolmantena kuvauspäivänä. Hänen korvaajakseen valittiin Viggo Mortensen. Townsend seurusteli pitkään näyttelijä Charlize Theronin kanssa, johon hän tutustui Ansassa-elokuvan kuvauksissa. He erosivat vuonna 2010. ==Filmografia== Vuosi Suomenkielinen nimi Alkuperäinen nimi Rooli 1995 Trojan Eddie Trojan Eddie Dermot 1997 Shooting Fish – huijareita kuten me Shooting Fish Jez 1997 Ihon alla Under the Skin Tom 1998 Resurrection Man Resurrection Man Victor Kelly 1999 Simon Magus Simon Magus Dovid Bendel 1999 Wonderland Wonderland Tim 1999 The Venice Project The Venice Project Lark 1999 Seuralainen Mauvaise passe Tom 2000 Ihana Adam About Adam Adam 2002 Kadotettujen kuningatar Queen of the Damned Lestat de Lioncourt 2002 Ansassa Trapped Will 2003 Shade Shade Vernon 2003 Herrasmiesliiga The League of Extraordinary Gentlemen Dorian Gray 2004 Rakkauden ja vihan tuulet Head in the Clouds Guy Malyon 2005 The Best Man The Best Man Olly Pickering 2008 Chaos Theory Chaos Theory Buddy Endrow 2009 Maggie Hill Maggie Hill Terrence James 2013 A Stranger in Paradise A Stranger in Paradise Paul === Televisio === Vuosi Nimi Rooli Jaksot 2005 Will & Grace Edward ”The Fabulous Baker Boy” 2005–2006 Night Stalker Carl Kolchak 10 jaksoa 2005–2011 Robot Chicken useita rooleja 5 jaksoa 2011–2012 XIII: The Series XIII / Tesla 26 jaksoa 2013 Betrayal Jack McCutchen ”Pilot” ==Lähteet== ==Aiheesta muualla== * * *Stuartin fanisivut Luokka:Irlantilaiset näyttelijät Luokka:Vuonna 1972 syntyneet Luokka:Elävät henkilöt
Ymmersta

Ymmersta on Sepänkylän kaupunginosan osa-alue Espoossa, Kauniaisten rajalla. Vaikka se hallinnollisesti kuuluu Sepänkylään ja Suur-Leppävaaraan, sillä on tiiviit yhteydet Espoon keskukseen ja se kuuluu kunnallispalvelujen osalta Espoon keskuksen palvelupiiriin. Ymmersta koostuu Ymmerstanmäen vanhasta pientaloalueesta, johon on kohdistunut viime vuosina huomattavaa täydennysrakentamista, sekä radan tuntumaan 2000-luvulla rakennetusta tiiviistä kerrostaloalueesta, Ullantorpasta. Maasto on hyvin vaihtelevaa ja metsäisiä ulkoilualueita on runsaasti. Ristihaassa sijaitsee Ymmerstan koulu (2003), joka korostaa opetuksessaan kirjallisuutta, ilmaisutaitoa ja tiedonhankintataitoja, sekä Targa Arena, Grani Tennis Ry:n liikuntakeskus (2009), josta löytyy mm. tennis-, squash- ja sulkapallokenttiä, Move- liikuntakeskus sekä kahvio. Asuinalueen muita palveluja ovat Ymmerstan, Koivuhovin ja Ullanmäen päiväkodit sekä eläinlääkäriasema Arkki. Alueen palvelutarjontaa täydentää Alepa ja pizzeria Ymmersta. == Liikenneyhteydet == Ymmerstan vieressä, Kauniaisten puolella sijaitsee Koivuhovin rautatieasema. Päiväaikaan junia liikennöi molempiin suuntiin 15 minuutin vuorovälillä. Koivuhovissa pysähtyvät seuraavat HSL:n lähijunaliikenteen linjat: * E * U * L * X HSL:n bussilinjoja kulkee mm. Espoon keskukseen, Tapiolaan, Helsinkiin, Kauniaisiin, Leppävaaraan ja Kauklahteen. Ymmerstan kautta liikennöivät seuraavat bussilinjat: * 118 (pysäkki Kuurinmäessä) * 212 * 213(N) * 224 * 235N (pysäkki Kuurinmäessä) == Aiheesta muualla == * Ymmerstan koulu * Targa Arena - Grani Tenniksen liikuntahalli Ymmerstassa Luokka:Sepänkylä (Espoo)
Matti Niemi (soutaja)

Matti Juhani Niemi (s. 6. kesäkuuta 1937 Viljakkala) on entinen suomalainen soutaja ja olympiamitalisti. Hän toimi soutujoukkueiden perämiehenä. Matti Niemi oli kolmilapsisen perheen keskimmäinen. Perhe muutti Viljakkalasta vuonna 1940 Sääksmäelle ja vuonna 1947 Valkeakoskelle. Vuonna 1954 Niemi meni kolmeksi vuodeksi Yhtyneitten Paperitehtaitten Lotilan ammattikouluun, jonka joukkueessa hän aloitti soutu-uransa. Veli Lehtelä ja Toimi Pitkänen pyysivät silloin 175 senttimetriä pitkää, myöhemmin 182-senttiseksi venynyttä hoikkaa Niemeä veneensä perämieheksi. Tämä Valkeakosken Vesiveikkojen perämiehellinen kaksikko saavutti Gentin EM-kisoissa 1955 hopeaa häviten Sveitsille vain 2,3 sekuntia. Bledin EM-kisoissa 1956 valkeakoskelaiset saivat seurakseen turkulaiset Kauko Hännisen ja Reino Poutasen. Vaikka soutajilla ei ollut kovinkaan paljon yhteistä harjoittelua takana ja vaikka he urakoivat kisoissa useammassa luokassa, saavutti tämä perämiehellinen nelonen Suomen kaikkien aikojen ensimmäisen soudun Euroopan mestaruuden. EM-menestyksen myötä päätettiin Suomesta lähettää soutajia loppuvuonna pidettäviin Melbournen olympialaisiin. EM-kultaa voittanut joukkue ehti ennen Melbournen matkaa harjoitella pari viikkoa yhdessä, viikon Turussa ja viikon Valkeakoskella. Australiassa ongelmia tuotti ensimmäisen viikon ajan kisa-asujen puute, ja kilpailuun suomalaiset saivat soudettavakseen itseään huomattavasti isommille miehille tarkoitetun vanhan veneen, kun Suomesta saakka ei venettä vaivauduttu kuljettamaan. Suomelle keräilyerässä hävinnyt Brasilian joukkue antoi suomalaisille loppukilpailua varten lainaksi oman veneensä, ja sillä Suomi souti olympiapronssia edellään vain Italia ja kesän aiemmissa kilpailuissa suomalaisia selvästi heikommaksi osoittautunut Ruotsi. Vuosina 1955–1958 "Masa" Niemi voitti neljä Suomen mestaruutta. Vuonna 1961 hän sai SM-hopeaa kahdeksikossa ja seuraavana vuonna vaihteeksi soutajana toimien SM-hopeaa kevyessä nelosessa. Suunnistajana Niemi osallistui muun muassa Jukolan viestiin Valkeakosken Retkeilijöiden joukkueessa. Hän toimi Valkeakosken Vesiveikkojen puheenjohtajana ja Suomen Soutuliiton liittohallituksessa vuosina 1975–1985. Koulutukseltaan hän on paperialan teknikko, joksi hän valmistui vuonna 1961 Varkauden teknisestä koulusta. == Saavutuksia == * Olympiapronssia Melbournessa 1956 (perämiehellinen nelonen) * EM-kultaa Bledissä 1956 (perämiehellinen nelonen) * EM-hopeaa Gentissä 1955 (perämiehellinen kaksikko) * SM-kultaa kaksikossa 1955 ja 1956 * SM-kultaa nelosessa 1956 * SM-kultaa kahdeksikossa 1958 ==Lähteet== * * * * Luokka:Suomalaiset olympiamitalistit Luokka:Suomalaiset soutajat Luokka:Vuonna 1937 syntyneet Luokka:Elävät henkilöt
Jani Tanskanen

Jani Tanskanen (s. 28. marraskuuta 1975 Jyväskylä)http://www.svoli.fi/lajit/miesten_telinevoimistelu/maajoukkue/jani_tanskanen/ on suomalainen telinevoimistelija ja maailmanmestari. Tanskasen voimistelu- uran merkittävin saavutus on rekin maailmanmestaruus vuodelta 1997. Mestaruus oli Suomen telinevoimistelun ensimmäinen maailmanmestaruuskilpailujen mitali sitten vuoden 1950. Vuoden 2001 MM-kilpailuissa Tanskanen voitti rekin karsinnan, mutta loukkaantui eikä pystynyt osallistumaan finaaliin. Vuoden 1998 EM-kilpailuissa Tanskanen oli rekillä seitsemäs. Vuoden 2003 Universiadeissa Tanskanen voitti rekillä hopeaa. Maailmancupin finaaliin Tanskanen osallistui rekillä kahdesti vuosina 2000 ja 2002. SM-kilpailuista Tanskanen on saanut parisenkymmentä mestaruutta ja yhteensä yli 50 mitalia. Tanskanen edusti Jyväskylän Voimistelijoita, ja häntä valmensi Mika Holopainen. Tanskanen päätti uransa vuonna 2008. Vuoden 2009 alussa hän aloitti Suomen Voimisteluliitossa miesten telinevoimistelun lajipäällikkönä, joka tehtävä on hänen päätyönsä, mutta lisäksi hän toimii merkittävissä luottamustoimissa. Tanskanen valittiin lokakuussa 2009 Kansainvälisen Voimisteluliiton FIG:n urheilijakomissioon miesten telinevoimistelun edustajaksi. Helmikuussa 2010 Tanskanen valittiin komission puheenjohtajaksi. Hän on vuodesta 2011 jäsen FIG:n säätiössä, joka auttaa vaikeuksiin joutuneita ja vammautuneita voimistelijoita.Jarmo Färdig, Jani Tanskanen herrahississä, Helsingin Sanomat, 20.1.2011, sivu B 8 Vuonna 2016 hänet valittiin FIG:n hallitukseen. Vuonna 2023 Tanskanen valittiin Suomen Urheiluliiton General Manageriksi, eli kotimaisen huippuyleisurheilun operatiivisen toiminnan johtajaksi ja kehittäjäksi. ==Lähteet== ==Aiheesta muualla== *Profiili Suomen Voimisteluliiton sivuilla Luokka:Suomalaiset telinevoimistelijat Luokka:Vuonna 1975 syntyneet Luokka:Elävät henkilöt
Kansallinen rintama

Kansallinen Rintama tarkoittaa seuraavia: * Suomen Kansan Sinivalkoiset, entinen Kansallinen Rintama, suomalainen puolue * Kansallinen Rintama, Isänmaallisen Oikeiston julkaisema lehti * Front national, suomeksi Kansallinen rintama, ranskalainen puolue * Kansallinen rintama, afrikaansiksi Front Nasionaal, eteläafrikkalainen puolue * National Front, suomeksi Kansallinen rintama, brittiläinen puolue * Kansallinen rintama, saksaksi Nationale Front, itäsaksalaisten puolueiden muodostama järjestö. * Kansallinen rintama, tšekiksi Národní fronta Čechů a Slováků, slovakiksi Národný front Čechov a Slovákov, tšekkoslovakialaisten puolueiden muodostama järjestö. * Kansallinen rintama, Afganistanin kommunistisen puolueen kattojärjestö
Rupert Penry-Jones

Rupert Penry-Jones (s. 22. syyskuuta 1970 Lontoo, Englanti, Yhdistynyt kuningaskunta; esiintynyt joskus nimellä Rupert Penry Jones) on englantilainen näyttelijä. Hän on parhaiten tunnettu televisiorooleistaan BBC:n draamoista Erikoisjoukkue, Casanova, Vakoojat ja North Square. Hänen isänsä on näyttelijä Peter Penry-Jones ja äitinsä näyttelijätär Angela Thorne ja hänen veljensä Laurence Penry-Jones on myös näyttelijä. Vuonna 1995 hän näytteli äitinsä kanssa televisiossa ohjelmassa Uusia tuulia kartanossa. Hän opiskeli Bristol Old Vic Theatre Schoolissa. Hänen roolinsa näytelmässä Don Carlos Royal Shakespeare Companyssä toi hänelle arvostetun Ian Charleson Award -palkinnon. Vuonna 1998 hän näytteli Edward Albeen näytelmässä The Play About the Baby Almeida Theatressa. Hän on seurustellut laulaja Kylie Minoguen kanssa, mutta nykyään hän on naimisissa irlantilaisen näyttelijän Dervla Kirwanin kanssa, jonka kanssa hänellä on tytär ja poika. Sekä hän että Kirwan esiintyivät minisarjassa Casanova vuonna 2005, mutta he eivät näytelleet yhdessäkään samassa kohtauksessa. ==Valikoitu filmografia== ===Elokuva=== Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1994 Urhea Musta Black beauty Nuori mies 1998 Hilary ja Jackie - rakkaudesta musiikkiin Hilary and Jackie Piers Du Pré 1998 Still Crazy Still Crazy Nuori Ray 1998 Talonvaltaajat The Tribe Dietrich 2001 Charlotte Gray Charlotte Gray Peter Gregory 2002 Valkoinen sulka The Four Feathers Tom Willoughby 2002 A Family Man A Family Man Tarquin 2005 Match Point Match Point Henry 2014 A Little Chaos A Little Chaos Antoine Nompar de Caumont ===Televisio=== Televisio Televisio Televisio Televisio Televisio Vuosi Suomenkielinen nimi Alkuperäinen nimi Rooli Lisätietoja 1994 Fatherland - isänmaa Fatherland SS Cadet Hermann Jost Televisioelokuva 1995 Uusia tuulia kartanossa Cold Comfort Farm Dick Hawk-Monitor Televisioelokuva 1995 Todella upeeta Absolutely Fabulous Poika juhlissa 1 jakso 1997 Kotiopettajattaren romaani Jane Eyre St. John Rivers Televisioelokuva 1997 The Moth The Moth Stanley Thorman Televisioelokuva 1997 Herttaprinssi The Student Prince The Prince Televisioelokuva 2000 North Square North Square Alex Hay 10 jaksoa 2003 Vakoojat Cambridge Spies Donald Maclean Minisarja 2003 Hercule Poirot: Teetä kolmelle Agatha Christie’s Poirot Roddy Winter 1 jakso 2004–2008 Erikoisjoukkue Spooks Adam Carter 41 jaksoa 2005 Casanova Casanova Grimani Minisarja 2006 Krakataun räjähdys Krakatoa - The Last Days Willem Beijerinck Televisioelokuva 2007 Viisasteleva sydän Persuasion Kapteeni Wentworth Televisioelokuva 2007 Arvoitusten talo Joe's Palace Richard Reece Televisioelokuva 2009–2013 Whitechapel Whitechapel Rikoskomisario Joseph Chandler 18 jaksoa 2011–2014 Lain viitta Silk Clive Reader 18 jaksoa 2015 Black Sails Black Sails Lordi Thomas Hamilton 5 jaksoa 2015–2016 The Strain The Strain Mr Quinlan 22 jaksoa ==Lähteet== == Aiheesta muualla == * * Luokka:Englantilaiset näyttelijät Luokka:Vuonna 1970 syntyneet Luokka:Elävät henkilöt
Jääkiekko talviolympialaisissa 1928

Jääkiekko oli toista kertaa talviolympialaisten ja kolmatta kertaa olympialaisten ohjelmassa vuoden 1928 St. Moritzin kisoissa. Ottelut pelattiin St. Moritzin Badrutts Parkin luonnonjäällä, jossa käytiin myös olympialaisten pikaluistelukilpailut. Turnaukseen osallistui 11 joukkuetta. Edellisten kisojen voittaja Kanada päästettiin suoraan jatkolohkoon. Muut kymmenen joukkuetta jaettiin kolmeen alkulohkoon. Jokaisen alkulohkon voittaja selvisi jatkolohkoon, jonka tulosten perusteella jaettiin mitalit. Kanada voitti turnauksen ylivoimaisesti ja saavutti kolmannen perättäisen olympiakultansa. Kanadan ainoa haastaja kansainvälisessä jääkiekossa 1920-luvulla oli Yhdysvallat, joka ei osallistunut turnaukseen. Kansainvälinen jääkiekkoliitto IIHF on antanut turnaukselle myös maailmanmestaruuskilpailujen arvon. ==Alkulohkot== ===Lohko A=== ===Lohko B=== ===Lohko C=== ==Jatkolohko== ==Lopputulokset== 1\. 2\. 3\. 4\. 5\. 5\. 5\. 8\. 8\. 8\. 11\. ==Mitalistijoukkueiden pelaajat== Kultaa: \---- Charles Delahay, Frank Fisher, Louis Hudson, Norbert Mueller, Herbert Plaxton, Hugh Plaxton, Roger Plaxton, John Porter, Frank Sullivan, Joseph Sullivan, Ross Taylor, David Trottier Hopeaa: \---- Carl Abrahamsson, Emil Bergman, Birger Holmqvist, Gustaf Johansson, Henry Johansson, Nils Johansson, Ernst Karlberg, Erik Larsson, Bertil Linde, Sigfrid Öberg, Wilhelm Petersen, Kurt Sucksdorff Pronssia: \---- Giannin Adreossi, Mezzi Andreossi, Robert Breiter, Louis Dufour, Charles Fasel, Albert Geromini, Fritz Kraatz, Arnold Martignoni, Heini Meng, Anton Morosani, Luzius Rüedi, Richard Torriani == Lähteet == Luokka:Talviolympialaiset 1928 1928 1928 1928 Luokka:Vuoden 1928 jääkiekko Luokka:Sveitsin jääkiekko
Köydenveto

Köydenveto on urheilulaji, jossa kaksi joukkuetta mittelee voimiaan vetämällä samaa köyttä eri suuntiin. Yleisimmin köydenvedossa köyden keskikohdassa on jokin merkki, joka on määrä vetää tietyn viivan omalle puolelle. Varsinaista urheilua köydenvedosta alkoi tulla 1800-luvun alkupuolella Skotlannin Ylämaan kisoissa. Sittemmin köydenveto levisi myös Englantiin. Sanotaan, että laskiaistiistaina olisi Lontoossa perinteisesti vedetty köyttä, toinen puoli kuninkaan ja toinen Yorkin herttuan puolesta. Olympialaisten ohjelmassa köydenveto oli kuudesti (voittaja suluissa): 1900 (Ruotsi/Tanska), 1904 (Milwaukee Athletic Club), 1906 välikisat (Saksa/Sveitsi), 1908 (Lontoon poliisien joukkue), 1912 (Ruotsi) ja 1920 (Iso-Britannia). Olympiakisoissa köydenveto kuului osana yleisurheilukilpailuihin, mutta nykyään se luokitellaan omaksi urheilumuodokseen. Köydenvetoa harrastetaan laajamittaisesti vielä nykyaikanakin. Siitä on kehitetty sisä- ja ulkoversiot, ja se on muun muassa World Gamesin kisaohjelmassa. Lajissa järjestetään myös muita kansainvälisiä arvokilpailuja. == Lähteet == ==Aiheesta muualla== * Suomen Urheiluhistoriallinen Seura: Henning Eichberg: Universaalia leikkiä vai modernia urheilua? Kiistakapulana vetämisleikit * Britannian köydenvetoliitto *
Skarpnäck

Skarpnäck on yksi Tukholman kunnan 14 kaupunginosa-alueesta. Se sijaitsee kunnan eteläosassa (söderort). Skarpnäckissä on noin 40 000 asukasta, ja sen pinta-ala on 24,60 neliökilometriä. Lännessä Skarpnäck rajoittuu Farstan ja Enskede-Årsta-Vantörin kaupunginosa-alueisiin ja idässä taas Nackan kuntaan. Skarpnäckin kaupunginosa-alueeseen kuuluvat seuraavat kaupunginosat: Hammarbyhöjden, Björkhagen, Enskededalen, Kärrtorp, Bagarmossen, Skarpnäcks Gård, Flaten, Orhem ja Skrubba. == Lähteet == == Aiheesta muualla == Luokka:Tukholman kaupunginosa-alueet
Kokoelmalevy (albumi)

Kokoelmalevy on suomalaisen pop-yhtye Suurlähettiläiden kokoelma, joka on julkaistu vuonna 1996. == Kappaleet == # # # # # # # # # # # # # # # # # # == Lähteet == == Aiheesta muualla == * Kokoelmalevy discogs.com -sivustolla Luokka:Vuoden 1996 kokoelma-albumit Luokka:Suurlähettiläiden albumit
Parhaat palat 1991–2004

__NOTOC__ Parhaat palat 1991–2004 on vuonna 2004 julkaistu kahden levyn Suurlähettiläät-hittikokoelma, jonka ensimmäinen sisältää kaksi uutta kappaletta ”Sirkushuveja” ja ”Tie”. Kokoelma sisältää suurimmilta osin bändin tunnettuja kappaleita. Albumi nousi Suomen virallisen listan sijalle 21., ja sitä on myyty yli 60 000 kappaletta. == Kappaleet == === CD 1 === # # # # # # # # # # # # # === CD 2 === # # # # # # # # # # # # # == Lähteet == == Aiheesta muualla == * Parhaat palat 1991–2004 discogs.com -sivustolla Luokka:Vuoden 2004 kokoelma-albumit Luokka:Suurlähettiläiden albumit
Tukholman yliopisto

Tukholman yliopisto () on ruotsalainen valtiollinen yliopisto. Se perustettiin vuonna 1878 Tukholman korkeakouluna (). Nykyinen nimi otettiin käyttöön vuonna 1960. Vuoden 1970 jälkeen suurin osa yliopiston toiminnasta on keskittynyt yliopiston kampukselle Frescatin alueelle Östermalmin pohjoisosaan. Vuonna 2019 Tukholman yliopistossa opiskeli noin 27 000 päätoimista opiskelijaa. ==Yksiköt== Tukholman yliopistossa on neljä tiedekuntaa: * Humanistinen tiedekunta () * Oikeustieteellinen tiedekunta () * Matemaattis- luonnontieteellinen tiedekunta () * Yhteiskuntatieteellinen tiedekunta () == Tunnettuja professoreja == * Viktor Rydberg, kulttuurihistorian professori vuonna 1884. * Svante Arrhenius, sai Ruotsin ensimmäisen Nobel-palkinnon (kemianpalkinto vuonna 1903) * Sofja Kovalevskaja, Ruotsin ensimmäinen naisprofessori vuonna 1884. * Hans von Euler-Chelpin, Nobelin kemianpalkinto vuonna 1929. Maailman 500 huippuyliopiston Shanghai-yliopistovertailussa Tukholman yliopisto sai vuonna 2014 sijaluvun 78. Se luokiteltiin vertailussa Ruotsin kolmanneksi parhaaksi yliopistoksi.Academic Ranking of World Universities 2014 shanghairanking.com. ==Lähteet== ==Aiheesta muualla== * Tukholman yliopisto Luokka:Tukholman yliopisto Luokka:Ruotsin yliopistot ja korkeakoulut
SeaWind Line

SeaWind Line oli virolaisen Tallinkin omistama markkinointinimi, jolla varustamo harjoitti rahtiliikennettä. Vuonna 2010 SeaWind Line -nimen käyttö loppui, ja ainoa alus siirrettiin Tallink-nimen alle. SeaWind Line perustettiin Silja Linen tytäryhtiöksi vuonna 1988. Verrattuna Silja Lineen ja Viking Lineen, joilla on tarjottavana monimuotoista ajanvietettä risteily- ja reittimatkustajille, lähti SeaWind Linen toiminta rahtiliikenteen tarpeista (rahti- ja junaliikenne). 1. tammikuuta 2008 saakka yhtiö kuljetti myös henkilöautomatkustajia, mutta sen jälkeen se keskittyi vain rahtiliikenteeseen. ==Laivat== ===Nykyiset=== *M/S Sea Wind ===Entiset=== *M/S Star Wind on myyty Euro Shipping OÜ:lle vuonna 2005. *M/S Sky Wind on myyty puolalaisen Unity Linen käyttöön. ===Aikarahdatut alukset=== *M/S Gunilla (1990) *M/S Canopus (1991) *M/S Transgermania (1992) *M/S Borden (1994, 2001) *M/S Fennia (1994–1995, 2000) *M/S Sea Wind II (1995–1997) *M/S Gotland (1997) *M/S Gute (1998, 2003, 2006) *M/S Norse Lagan (1998) *M/S Cupria (2002) *M/S Global Freighter (2004–?) *M/S Global Carrier (2004) == Lähteet == ==Aiheesta muualla== * Luokka:Tallink
Mitä miehen tulee olla?

Mitä miehen tulee olla on vuonna 2003 julkaistu Suurlähettiläät-yhtyeen albumi, jonka tunnetuimmat kappaleet ovat "Vain hullut selviää", Mitä miehen tulee olla?", "Vajoan taas", "Silta" ja "Saari". == Kappaleet == # # # # # # # # # # == Lähteet == == Aiheesta muualla == * Mitä miehen tulee olla? discogs.com -sivustolla Luokka:Vuoden 2003 albumit Luokka:Suurlähettiläiden albumit
Valgrid

Valgrid on Suurlähettiläiden vuonna 2000 julkaistu levy, joka tehtiin bändin noin 4 vuoden tauon jälkeen. Tutuimmat kappaleet ovat esimerkiksi "Laske valot vaakaan", "Rahat on loppu, mutta myydään Volvo", "Kun lomat loppuu". == Kappaleet == Kaikki kappaleet on säveltänyt Jussu Pöyhönen ja sanoittanut Kari Hurri, paitsi kappaleen ”Vuorilta laaksoon” on säveltänyt nimimerkki Jay Havana. # # # # # # # # # # # == Lähteet == == Aiheesta muualla == * Valgrid discogs.com -sivustolla Luokka:Vuoden 2000 albumit Luokka:Suurlähettiläiden albumit
August Eskelinen

Aku ”August” Eskelinen (16. heinäkuuta 1898 Iisalmen mlk – 10. kesäkuuta 1987 Iisalmi) oli suomalainen olympiamitalisti. Hän oli mukana Chamonix’n talviolympialaisissa vuonna 1924 sotilaspartiohiihdossa hopeaa voittaneessa Suomen joukkueessa. == Lähteet == Luokka:Suomalaiset maastohiihtäjät Luokka:Suomalaiset olympiamitalistit Luokka:Vuonna 1898 syntyneet Luokka:Vuonna 1987 kuolleet
Heikki Hirvonen

Heikki Hirvonen (8. helmikuuta 1895 Rääkkylä – 19. elokuuta 1973 Riihimäki) oli suomalainen olympiamitalisti.Siukonen, s. 67 Hän oli mukana Chamonix'n talviolympialaisissa vuonna 1924 sotilaspartiohiihdossa hopeaa voittaneessa Suomen joukkueessa. Seuratasolla Hirvonen edusti Riihimäen Kiskoa ja Riihimäen Suunnistajia. == Lähteet == * === Viitteet === Luokka:Suomalaiset maastohiihtäjät Luokka:Suomalaiset olympiamitalistit Luokka:Vuonna 1895 syntyneet Luokka:Vuonna 1973 kuolleet
Martti Lappalainen

Martti Eemil Lappalainen (11. huhtikuuta 1902 Liperi – 6. lokakuuta 1941 Mäntysova, Itä-Karjala) oli suomalainen maastohiihtäjä. Lappalainen voitti hiihdon maailmanmestaruuskilpailuista kaksi mitalia: kultaa viestistä ja pronssia 18 kilometriltä Sollefteåssa 1934. Hän osallistui myös kaksiin Lahdessa järjestettyihin MM-kilpailuihin: vuonna 1926 hän sijoittui 30 kilometrillä kuudenneksi ja vuonna 1938 50 kilometrillä 39:nneksi. Olympialaisissa Lappalainen oli Suomen sotilaspartiohiihtojoukkueen varamies Chamonix'ssa 1924, sijoittui 18 kilometrillä seitsemänneksi ja 50 kilometrillä yhdeksänneksi Sankt Moritzissa 1928 sekä oli neljäs 18 kilometrillä Lake Placidissa 1932. Lappalainen edusti urallaan Liperin Kivekkäitä ja Pohjois- Karjalan Hiihtoseuraa. Hän voitti 10 kilometrin Suomen mestaruuden vuosina 1929–1931. Vuonna 1927 hän hiihti SM-kisojen 10 kilometrillä saman ajan kuin Matti Raivio mutta hävisi tälle uusinnassa. Lappalainen voitti 50 kilometrin kilpailun Holmenkollenilla 1928 ja Salpausselällä 1929. Martti Lappalaisen veli Tauno Lappalainen oli myös menestynyt hiihtäjä. Heistä on Veikko Jalavan vuonna 1967 tekemä yhteispatsas Liperissä. Martti Lappalainen kaatui jatkosodassa vääpelinä ilmapommituksessahttp://kronos.narc.fi/menehtyneet/index.php?id=273997&raportti;=1. == Lähteet == * * * ===Viitteet=== == Aiheesta muualla == *Liperin hiihtäjäveljekset, Suomen Kuvalehti, 06.02.1932, nro 6, s. 14, Kansalliskirjaston digitaaliset aineistot Luokka:Suomalaiset maastohiihtäjät Luokka:Vuonna 1902 syntyneet Luokka:Vuonna 1941 kuolleet Luokka:Suomalaiset toisessa maailmansodassa kaatuneet
Bohuslav Ebermann

Bohuslav Ebermann (s. 19. syyskuuta 1948 Vochov, Tšekkoslovakia) on entinen jääkiekkoilija. Ebermann pelasi vasempana ja oikeana hyökkääjänä. Eberman pelasi useimmiten samassa ketjussa Josef Augustan ja Ivan Hlinkan kanssa Tšekkoslovakian maajoukkueessa. Hän oli nopeimpia luistelijoita ja yksi harvoista pelaajista, jotka pystyivät muuttamaan suuntaansa täydestä vauhdista. Ebermann pelasi 12 kautta ja 427 liigaottelua joissa hän teki 211 maalia. Maaotteluita hän pelasi 177 ja teki niissä 80 maalia. == Seuraura == * Škoda Plzeň 1956–1968 * Dukla Jihlava 1968–1970 * Škoda Plzeň 1970–1981 * HC Lausanne 1981–1983 * CSG Grenoble 1983–1990 Eberman toimi pelaajavalmentajana Ranskan 1. divisioonassa vuoteen 1996 asti. == Saavutukset == * jääkiekon olympiahopea 1976 * jääkiekon maailmanmestaruus 1977 * kuudet jääkiekon maailmanmestaruuskisat vuosina 1974-81 * Tšekkoslovakian mestaruus vuosina 1969, 1970 == Lähde == * http://www.azhockey.com Luokka:Tšekkoslovakialaiset jääkiekkoilijat Luokka:Tšekkoslovakialaiset olympiamitalistit Luokka:Vuonna 1948 syntyneet Luokka:Elävät henkilöt
Jaakko Friman

Jaakko Friman (13. tammikuuta 1904 Tampere, Suomen suuriruhtinaskunta – 17. helmikuuta 1987 Tampere) oli suomalainen pikaluistelija ja olympiamitalisti. == Urheilu-ura == Friman edusti huippu-uransa alkuvuosina TUL-seura Tampereen Kisatovereita. Hän kilpaili suomalaisjoukkueiden mukana Neuvostoliitossa 1926 ja saavutti työväen EM-kisoissa 1927 pronssia 500 metrillä. TUL:n mestaruuden hän voitti 500 metrillä 1924 ja 1926 ja luisteli TUL:n ennätyksen 46,4. Friman siirtyi Kisatovereista Tampereen Pyrintöön ja pääsi olympiaedustajaksi Sankt Moritzin 1928 kisoihin. Siellä hän luisteli 500 metrillä ajan 43,6 ja jakoi pronssimitalin kahden muun luistelijan kanssa. Ainoan Suomen mestaruutensa 165-senttinen Friman voitti 500 metrillä 1929. MM-kisoissa hän oli 500 metrillä viides 1931 ja EM-kisoissa neljäs 1932. == Saavutukset == * Olympiapronssia Sankt Moritzissa 1928 (500 m, aika 43,6) * MM-kilpailut: viides 1931 (500 m) * EM-kilpailut: neljäs 1932 (500 m) * Työväen EM-pronssia 1927 (500 m) * Suomen mestaruus 1929 (500 m) ** SM-hopeaa 1928 ja 1934 (500 m) ** SM-pronssia 1935 (500 m) * TUL:n mestaruus 1924 ja 1926 (500 m) == Lähteet == * == Aiheesta muualla == Luokka:Suomalaiset olympiamitalistit Luokka:Suomalaiset pikaluistelijat Luokka:Vuonna 1904 syntyneet Luokka:Vuonna 1987 kuolleet
Syrah

Syrah eli shiraz on viinin valmistukseen käytettävä rypälelajike, joka on kotoisin Pohjois-Rhônen alueelta Ranskasta. Euroopassa rypäleestä käytetään nimeä syrah, Australiassa ja Etelä-Afrikassa nimeä shiraz. Sen tunnuspiirteenä on syvän sinipunainen väri ja mausteisuus. Shiraz on alkuperältään vanha rypäle, jota nautittiin jo antiikin Rooman aikoihin. Syrah on peräisin Ranskasta, Pohjois-Rhônen laaksosta, vaikka aikoinaan se nimensä perusteella yhdistettiin Iranin Šīrāzin kaupunkiin, josta viininviljelyn uskotaan alkaneen 7 000 vuotta sitten. Syrahiin liittyy myös tarina erakoituneesta Guy De Sterimbergistä, joka kuulemma toi lajikkeen Rhônen laaksoon ristiretkeltä. Roomalaisten uskottiin tuoneen rypäleen Syrakusasta, mutta 1990-luvulla ranskalaiset tutkimukset ovat vahvistaneet rypäleen kehittyneen kahden rhônelaisen lajikkeen risteytyksenä. Syrahia viljellään suhteellisen kapealla ilmastovyöhykkeellä, 45. ja 55. leveyspiirin välisellä alueella. Lajike vaatii menestyäkseen lämpimän ilmaston mutta kuivan ja karun maaperän. Viiniköynnös tuottaa isoja, syvänsinisiä rypäleitä, joista saadaan täyteläistä, tanniinipitoista, pitkää kypsytystä kestävää viiniä. Syrah tuottaa maaperän ja ilmasto-olosuhteiden mukaan aromeiltaan hyvinkin erilaisia viinejä. Syrahin tunnusomaisena piirteenä pidetään hyvin syvää sinipunaista värisävyä, mausteisuutta ja marjaisuutta, mutta myös suklaan, kahvin ja pippurin maut ovat tavanomaisia. Kuumassa ilmastossa Syrah synnyttää jopa hillomaisen marjaisia aromeja. Australiassa ja Etelä-Afrikassa tuotetaan paljon sekoittamatonta, yksinomaan syrahista tehtyä viiniä ja makeita jälkiruokaviinejä. Australiassa syrah on yleisin käytetty punainen rypäle. Erittäin tunnettu ja arvostettu australialainen Penfolds Grange -viini tehdään yksinomaan syrah-rypäleestä. Rhônen kuuluisilla Hermitage- ja Côte-Rôtie- viinialueilla Syrahiin voidaan sekoittaa muun muassa Grenache- tai Viognier- rypäleitä. ==Lähteet== == Aiheesta muualla == Luokka:Viinirypälelajikkeet
Teatteri Poleemi

Teatteri Poleemi on vuonna 2001 Jyväskylässä perustettu poliittinen teatteri. Se on puoluepoliittisesti sitoutumaton yhteiskuntakriittinen teatteri. Vuonna 2003 Teatteri Poleemi laajensi toimintansa myös Helsinkiin. Jyväskylän Poleemi järjestää esityksiään Vakiopaineessa ja Helsingin Poleemi vaihtuvissa tiloissa ympäri kaupunkia. Poleemi Helsinki esiintyi vuoden 2007 loppuun asti Oranssilla, mutta vuoden 2008 alusta ryhmä on ollut vailla tiloja. Teatteri Poleemi kiertää esiintymässä erilaisten kansalaisjärjestöjen järjestämissä tapahtumissa ympäri Suomea, sekä järjestää erilaisia työpajoja. Osa tuotoista käytetään hyväntekeväisyyteen. == Näytelmät == *Surukeiju (2011) Helsinki ::Ohjaus: Jessica Suni ::Käsikirjoitus: Jarkko Uro *Lokki (2010) Helsinki ::Ohjaus: Alisa Nirman ::Käsikirjoitus: Anton Tšehov * Kuningatar K (2009), Helsinki ::Ohjaus: Elina Kemppainen ::Käsikirjoitus: Laura Ruohonen * Ei vain ne hyvät huumeet (2009), Helsinki ::Ohjaus: Timo Puohiniemi ja Jaakko Vasankari ::Käsikirjoitus: Työryhmä (Jaakko Vasankari, Timo Puohiniemi, Antti Vainio, Linda Savonen ja Susa Wivolin) * Tee tilaa! (2008), Helsinki ::Ohjaus: Saara Saastamoinen ::Käsikirjoitus: Työryhmä (Antti Vainio, Linda Savonen, Maija Suomela, Allu Myllylä, Timo Puohiniemi, Maria Hukkamäki, Nanja Kurvinen ja Saara Saastamoinen) *Sylvi (2007), Helsinki ::Ohjaus: Elina Kemppainen ::Käsikirjoitus: Minna Canth * Me olemme predikaatti ! (2007), Helsinki ::Ohjaus: Elina Kemppainen ::Käsikirjoitus: Jaakko Vasankari * Brändi (2006), Jyväskylä ::Käsikirjoitus: Marko Pyhtilä * Nevada (2006), Helsinki ::Ohjaus: Mirella Pekkonen ::Käsikirjoitus: Maria Malmström * Vallulle morsian (2005), Helsinki ::Ohjaus: Heikki Marjomaa ::Käsikirjoitus: Petri Turunen * Brändi (2005), Helsinki ::Ohjaus: Henrik Hemminki ja Miira Rauhamäki ::Käsikirjoitus: Marko Pyhtilä * Kohta kellään ei oo enää kivaa (sketsishow), (2005), Helsinki ::Ohjaus: Samuel Hinkkanen, Timo Puohiniemi ja Jaakko Vasankari ::Käsikirjoitus: Timo Puohiniemi ja Jaakko Vasankari * Veitsen terällä (2005), Helsinki ::Ohjaus: Jessica Suni ja Miira Rauhamäki ::Käsikirjoitus: Miira Rauhamäki * Ihan kiva sketsishow * Kaikki rakastaa kettutyttöä (musikaali) ::Käsikirjoitus: Marko Pyhtilä * Haluatko katsojaksi (sketsishow), (2001), Jyväskylä ::Käsikirjoitus ja ohjaus: Työryhmä == Aiheesta muualla == * * * Luokka:Jyväskylän teatterit Luokka:Helsingin teatterit
Väinö Liikkanen

Väinö Liikkanen (16. marraskuuta 1903 Virolahti – 15. lokakuuta 1957 Kuusankoski) oli suomalainen maastohiihtäjä ja olympiamitalisti. Liikkanen sijoittui maanmiehensä, niin ikään Virolahdella syntyneen Veli Saarisen jälkeen hopealle Lake Placidin 1932 olympialaisten 50 kilometrillä. Samojen kisojen 18 kilometrillä hän oli yhdeksäs. Liikkanen osallistui neljiin MM- kilpailuihin. Zakopanessa 1929 hän sijoittui 50 kilometrillä neljänneksi. Innsbruckissa 1933 hän sai 18 kilometrillä pronssia ja oli 50 kilometrillä neljäs. Sollefteåssa 1934 hän sijoittui 18 kilometrillä kahdeksanneksi. Tatralla 1935 hän voitti viestijoukkueen kolmannen osuuden hiihtäjänä kultaa, sijoittui 18 kilometrillä 21:nneksi ja keskeytti 50 kilometrillä. Seuratasolla Liikkanen edusti Kymintehtaan Urheiluseuraa ja Virolahden Sampoa. Hän voitti ainoan Suomen mestaruutensa 50 kilometrillä vuonna 1933. SM-hopeaa hän sai 10:llä ja 50 kilometrillä vuonna 1931. Ammatiltaan Väinö Liikkanen oli metsätyönjohtaja. == Saavutuksia == * Olympiahopeaa Lake Placidissa 1932 (50 km hiihto, aika 4.28,20) * MM-kultaa Tatralla 1935 (4 × 10 km viesti) * MM- pronssia Innsbruckissa 1933 18 km hiihdossa ja neljäs 50 km:llä * Neljäs MM- kisoissa Zakopanessa 1929 (50 km hiihto) * Suomen mestaruus 1933 (50 km hiihto, yli kahdeksan minuutin erolla seuraavaan) == Lähteet == == Aiheesta muualla == * Sammon huiput – Virolahden Sampo * Hiljainen hopeamitalimies Väinö Liikkanen, Suomen Kuvalehti, 9.4.1932, nro 15, s. 18, Kansalliskirjaston digitaaliset aineistot Luokka:Suomalaiset maastohiihtäjät Luokka:Suomalaiset olympiamitalistit Luokka:Virolahden urheilu Luokka:Vuonna 1903 syntyneet Luokka:Vuonna 1957 kuolleet
Pinot Noir

Pinot Noir on viinin valmistukseen käytettävä alun perin ranskalainen rypälelajike. Useimmat Pinot Noir -lajikkeet ovat tummia, mutta on olemassa myös vaaleita ja eri sävyisiä punaisia lajikkeita. Pinot Noiria viljellään lähes kaikilla maailman viinintuotantoalueilla. == Viljely == Pinot Noiria pidetään yhtenä arvostetuimmista rypäleistä, mutta samalla erittäin vaativana viljeltävänä. Köynnöksen runko ja oksat ovat hentoja, ja viljelyn onnistuminen ja tulos ovat riippuvainen säiden lisäksi jopa valon suunnasta ja siitä, miten köynnökset sidotaan tukirakenteisiin. Pinot Noir tuottaa ohutkuorisia rypäleitä männynkävyn muotoisessa pienessä tertussa. Ohutkuorisuutensa vuoksi Pinot Noir saa herkästi hometta ja sienitauteja. Se on herkkä maaperän ja paikallisen ilmaston vaikutuksille, minkä vuoksi se tuottaa kasvupaikastaan riippuen hyvin erilaista viiniä. Onnistuneen viinin salaisuus on sen aromikas hapokkuus, johon liittyy parfyymimäinen aromimaailma ja eloisa maku. == Lajikkeet == Pinot Noirista tunnetaan 44 eri lajiketta, mutaatiota tai risteytystä. Lajikkeilla on useita nimiä, peruslajikkeella yli 300. Lajike tunnetaan Itävallassa ja Sveitsissä nimellä Blauburgunder, Saksassa Spätburgunder ja Italiassa Pinot Nero. Burgunder-nimi tulee lajikkeen tyyppialueen, Ranskan Burgundin saksankielisestä nimestä. Siitä on myös mutaatioita, muun muassa Pinot Blanc, Pinot Gris ja Pinot Meunier. Etelä- Afrikassa se on risteytetty Cinsaut-lajikkeen kanssa Pinotage-nimiseksi lajikkeeksi. == Viinit == Viinin tekijälle Pinot Noir on ongelmallinen, sillä viinin onnistumiseen vaikuttaa merkittävästi rypäleiden kypsyys, käytettävä hiivakanta, käymisen pituus ja maserointi ja käymisen koko hallinta. Pinot Noirista tuotetaan useimmilla sen tuotantoalueilla punaviiniä, jonka tuoksu- ja makukirjo vaihtelee kasvupaikan ja viinintekomenetelmien vuoksi merkittävästi. Yleensä Pinot Noir tuotetaan niin sanottuna lajikeviininä eli viininä, johon käytetään vain yhtä rypälelajiketta. Viini on usein kukkaisen hedelmäistä, vähähappoista ja vähätanniinista. Aromeina tunnistetaan kirsikkaa, raparperia ja herukkaa. Pinot Noir tuottaa väriltään vaaleampaa ja helakampaa viiniä kuin esimerkiksi Cabernet Sauvignon- tai Merlot-rypäle. Pinot Noir on Chardonnayn ja Pinot Meunierin ohella samppanjan tekemisessä sallittu rypälelajike. == Muuta == Pinot Noir -viinien menekki lisääntyi Yhdysvalloissa vuonna 2004, kun Alexander Payne ohjasi Rex Pickettin kirjoittaman romaanin pohjalta elokuvan Sideways, jossa Pinot Noir -viinit nostetaan Merlot-rypäleistä tehtyjen viinien yläpuolelle. Ilmiö herätti Sonoman valtionyliopiston erään tutkijan kiinnostuksen, ja tulokset julkaistiin nimellä Sideways Effect.Pinot noir kiittää Sideways-elokuvaa , Sami Simola, Helsingin Sanomat 3.2.2011 sivu D 1 ==Lähteet== == Aiheesta muualla == Luokka:Viinirypälelajikkeet
Johan Kock

Johan Kock (4. kesäkuuta 1861 Helsinki – 13. huhtikuuta 1915 Fitchburg, Massachusetts, Yhdysvallat) oli Venäjän armeijasta 1897 Viipurissa eronnut alikapteeni. Hän oli vallankumouksellinen aktivisti ja johti punakaartien valtakunnallista organisaatiota vuosina 1905–1906. == Elämä == Kockin vanhemmat olivat merimies Johan Kock ja Johanna Katiska. Hän valmistui Venäjällä upseeriksi vuonna 1885 ja palveli Viipurin pataljoonassa eroonsa saakka. Sittemmin hän toimi maanviljelijänäkin, mutta vuonna 1900 hän oli toimittajana Viipurissa ja järjesteli siellä etappiteitä vallankumouksellisen aineiston salakuljettamiseksi Ruotsista Suomen kautta Venäjälle. Vuoden 1905 suurlakon yhteydessä luotiin sekä akateemisten piirien että työväen taholla järjestyskaarteja. Kockista tuli näin muodostetun kansalliskaartin komentaja, missä tehtävässä hän nautti Suomen kenraalikuvernööri Ivan Obolenskin luottamusta. Samalla Obolenski kuitenkin neuvotteli myös perustuslaillisten kanssa poliittiseen ratkaisuun pääsemiseksi. Akateemiset kaartinosastot eivät hyväksyneet Kockin valintaa ja siksi ylioppilaiden ja polyteknikkojen osastot erosivat kaartista ja ryhmittyivät Gösta Theslöfin johdolla omaksi järjestökseen. Perustuslailliset halusivat lopettaa suurlakon 5. marraskuuta, kun taas punakaartilaiset pyrkivät jatkamaan sitä. Lakon jatkoa kannattanut Kock oli mukana rauhoittelemassa kärjistynyttä tilannetta osapuolten välillä. Lakon päätyttyä 6. marraskuuta ja seuraavana päivänä pidetyn joukkokokouksen jälkeen Kock veti omat joukkonsa Helsingin poliisiasemilta. Kock oli mukana Viaporin kapinassa, jonka epäonnistuttua hän pakeni muiden aktivistien avulla Ruotsiin ja sieltä Englantiin ja edelleen Yhdysvaltoihin. Siellä hän jatkoi poliittista toimintaansa lehtimiehenä ja suosittuna puhujana. Vielä Kockin paettua Suomesta hänen mainettaan käytettiin hyväksi ja hänen väärennetyn nimikirjoituksensa avulla annettiin lisäpontta kirjavien vallankumousjoukkioiden asiakirjoille. Kockin puoliso vuodesta 1897 oli Emilia Exell (k. 1946). ==Teokset== * Seitsemän päivää keskusasemalla (1906) * Avoin kirje herra Arvid Järnefeltille (1916) ==Lähteet== * Sainio, Venla 2001. Suurlakko päivä päivältä Suomen Kuvalehti 11/2001 * Suomen historia osa 6 (1987) Weilin + Göös * Arvid Järnefelt; Venehojalaiset (kirjan keskiössä on fiktioitu kuva Viaporin kapinasta, ja Kockin kaltainen hahmo esiintyy nimellä "Kapteeni") * * Ere Kolu: Aktivisti (2005) Tammi. Kolu (oik. Kustaa Liukonen) tarjoaa muistelmissaan muutaman tuokiokuvan Kockista, jonka henkivartiokaartiin hän kuului. * * Sivu 396. * Korpimaa, Timo: Salaisilla poluilla, Rauma, Länsi-Suomen Kirjapaino, 1934 sivut 51-68 == Aiheesta muualla == * Vapaasti ladattavia Johan Kockin e-kirjoja Projekti Lönnrotilta sekä Project Gutenbergiltä Luokka:Amerikansuomalaiset henkilöt Luokka:Suomalaiset upseerit Luokka:Suomalaiset kapinajohtajat Luokka:Vuonna 1861 syntyneet Luokka:Vuonna 1915 kuolleet
Tempranillo

Tempranillo on viinin valmistukseen käytettävä rypälelajike, joka on kotoisin Pohjois-Espanjasta. Sieltä se on levinnyt muualle Eurooppaan, mm. Keski- Espanjaan, Etelä-Ranskaan ja Portugaliin, sekä Argentiinaan. Lajike tunnetaan useilla eri nimillä: Espanjassa Riojan, Murcian, Valencian ja Somontanon viinialueilla se on Tempranillo, La Manchassa ja Valdepeñasissa Cencibel, Kataloniassa Ull de Llebre ja Ribera de Dueron alueella Tinta de País tai Tinto Fino. Portugalin Dourossa siitä tehdään portviiniä nimellä Tinto Roriz ja Alentejossa punaviiniä nimellä Aragones. Lajikkeena Tempranillo ei kestä kovaa kuumuutta eikä liiallista kuivuutta, minkä vuoksi sitä usein viljellään vuoristojen alarinteillä. Se on altis hyönteisvaurioille ja viljataudeille. Nimi Tempranillo viittaa espanjan kielen aikaista tarkoittavaan sanaan temprano, koska rypäleet kypsyvät 2–3 viikkoa aikaisemmin kuin muut Espanjan paikalliset lajikkeet. Tempranillo-rypäleet ovat paksukuorisia ja sisältävät suhteellisen vähän happoja ja sokeria, minkä vuoksi niistä valmistetaan viinejä yleensä muiden rypäleiden kanssa. Riojassa Tempranillo-rypäleiden seuralaisina käytetään mm. Garnacha-, Mazuelo- ja Graciano-rypäleitä. Useat uudet viinintekijät Riojan ja Ribeira del Dueron alueilla käyttävät tempranillon vahvistuksena Cabernet Sauvignon -rypäleitä, mutta silloin viini ei saa alueen virallista DOC-laatuluokitusta. Yleensä tempranilloja kypsytetään puolesta vuodesta aina kolmeen vuotta tammitynnyreissä ja 1–3 vuotta vielä pulloissa ennen myyntiä. Kypsyttämällä tempranilloista saadaan syvänpunaisia ja maultaan elegantin pehmeitä viinejä. Kypsytyksessä käytetään yleensä amerikkalaisesta tammesta tehtyjä tynnyreitä, joiden luovuttama vanilja-aromi sopii erittäin hyvin tempranillon omien mausteisten perusmakujen kanssa. Muutamat tempranillot ovat myös nuorena juotavia ns. jovenes-viinejä. Luokka:Viinirypälelajikkeet